ચિલોડા થી શામળાજી વાયા હિંમતનગર થઈને પસાર થતા રાષ્ટ્રીય ધોરીમાર્ગની પરિસ્થિતિ સાવ ખખડધજ બની ગઈ હોવાથી પ્રતિદિન હજારો વાહનચાલકો પરેશાન થઈ રહ્યા છે, પ્રાંતિજ તાલુકાના કતપુર પાસે આવેલ ટોલબુથ ઉપર તેમજ શામળાજી હાઈવે પરના ટોલટેક્ષ ઉપર વાહનચાલકો દ્વારા લાખો રૂપિયાનો ટેક્ષ ચુકવવામાં આવતો હોવા છતાં ‘ડિસ્કો’ માર્ગ ઉપરથી પસાર થવું પડતુું હોય છે, જેના કારણે રોેજેરોજ નાના-મોટા અકસ્માત, વાહનોના ટાયર ફાટી જવા, વાહનની બેરીંગો જતી રહેતી હોયની ઘટનાઓ બનતી હોય છે તદ ઉપરાંત ધોરીમાર્ગ ઉપર મસમોટા ખાડા પટી ગયા હોવાથી વાહનો ધીમી ગતિએ હંકારવા પડતા હોવાની કિંમતી સમય પણ બગડતો હોય છે.